Lähis-Ida konflikt on lääneriikides kired lõkkele puhunud, sest seal on üldjuhul arvestatavad ja mõjukad juudikogukonnad ning samas on need riigid täis moslemitest ja eriti araablastest migrante – nii on Kolmanda maailma konfliktid toodud Lääne linnade tänavatele.
Kanada peaminister Justin Trudeau mõistis pärast Iisraeli- ja Palestiina-meelsete protestijate kokkupõrkeid pühapäeval Montrealis hukka vägivalla ja “põlastusväärse retoorika”. Peaminister kinnitas rahumeelse kogunemise ja sõnavabaduse õigust, kuid rõhutas, et “antisemitismil, islamofoobial ja vihakõnedel ei ole riigis kohta”, vahendab BNS.
Järgneb Google reklaam. Uute uudiste toimetus ei vastuta Google algoritmide poolt personaalselt teile suunatud reklaamide sisu eest. Soovitame usaldada ainult tuntud ja usaldusväärseid kaubamärke.
Vasakliberaalne Trudeau loodab üheaegselt kõrvaldada Kanada ühiskonnast nii “islamofoobia” kui ka antisemitismi – jõudu feministpeaministrile selleks Gaza rakettide ja Iisraeli pommide “muusika” saatel.
Lääne liidrid on kaotanud reaalsustaju, olles üheaegselt riigi migrante täis lasknud ning nõudes seejuures nendelt sallivust vaid seetõttu, et nad elavad justkui “sallivas” riigis – aga tulijate konfliktid elavad ka seal edasi.
Montreali politsei kasutas pühapäeval Iisraeli- ja Palestiina-meelsete protestijate lahutamiseks pisargaasi. Iisraeli toetajate meeleavaldus Montreali südalinnas algas rahulikult, kuid olukord pingestus Palestiina-meelsete protestijate saabumisega ja peagi puhkesid kokkupõrked. (BNS-UU)